**Szakmai beszámoló az Astoria Színházi Egyesület**

**2012. évi szakmai tevékenységéről**

Elöljáróban:

mint közismert a 2012-es év a sorozatos zárolások, a nagyon későn kiírt pályázat ill. annak egyharmadának zárolása, későbbi odaítélése szinte lehetetlenné tette a szakmai munkát. Jelenleg ott tartunk, hogy a 2012 –es támogatás maradék egyharmadának kifizetésére várunk…

Ennek ellenére színházunk derekasan teljesített és minden, a kategória, ill. a tényleges támogatás szerinti vállalását teljesítette, melyet az alábbiakban ismertetünk.

1. **Színházi előadások**

*Bemutatók:*

**Az Ösvény** című előadásunkat a 2011. év végi munkabemutató után 2012. januárjában mutattuk be végleges formájában.



Bemutattuk **Podmaniczky Szilárd: A fenyegetett gyilkos anatómiája /René Magritte éjszakái/** című előadást, melyet ősbemutatóként játszunk 2012. novemberétől.

Az előadás jelentős szakmai és közönségsiker. 2013. márciusára meghívták a **DESZKA-fesztiválra** Debrecenbe. Mint közismert ez a legjelentősebb éves kortárs színházi seregszemle. Szintén meghívást kaptunk júniusra a **POSZT Off**-ra és ősszel vendégjátékra megyünk **Jászberénybe**, a Malom Színházba.



2012. május 12-én koprodukcióban mutatta be színházunk a **Pinter ‘2in1’** című produkciót, mely előadás

Harold Pinter Árulás című művét és a szerző Tájkép című műve nyomán készült

Hétórai tea című darabját igazi csemegeként tárja a néző elé, két felvonásban.

2012. őszén megkezdtük a Tamási Zoltán által írt és megrendezésre kerülő, **A zlíni bőröző** című előadás előkészületeit.

*Továbbjátszás*:

Az egész év folyamán műsoron tartottuk **Az Ösvény** című előadásunkat, melyet 2013. májusában vendégjátékra viszünk Celldömölkre, a Soltis Színházba.

Szintén továbbjátszottuk koprodukcióban **Harold Pinter: Árulás** című darabját, igaz, új szereposztásban, és megváltozott formában.

*Befogadott produkciók:*

****Vendégül láttuk, mint az elmúlt évek során rendszeresen, a*Főnix Színiiskola* előadásait: **Az angyalok nem sírnak, Fiatal nők kékben és pirosban, Három nővér, Helver éjszakája, Hétórai tea, A Négyszögletű Kerek Erdő meséi, Megszállottak.**

Két produkcióval lépett fel színházunkban a *Szurdi Miklós Társulat*. 2012-ben játszották az RS9 Színpadán


A **Vagina monológok** és a **Jóccakát anya** c. előadásaikat.

**II. Társadalmi szerepvállalás**

1./ **Mesevarázs** címmel egész évben folytattuk művészeti nevelési projektünket a VII. kerület általános iskolásai számára.

A 2011/12-es évadban egy úgynevezett pilote - kurzust tartottunk, melyen a kerületi Baross iskola diákjai vettek rész. A bevezető kurzus olyan sikeres volt, hogy ősztől már, az iskola és az önkormányzat kérésére, két csoporttal folytatódik a nevelési folyamat.

2./ A **Soteria Alapítvánnyal**, mely pszichiátriai betegek társadalomba való visszailleszkedésével foglalkozik, régi a kapcsolatunk. 2012-ben Nagy János Mihály vezetésével egy sajátos „Ki mit tud”-ot szerveztek nálunk.

3./ 2012 májusában „**Vagyunk, a hajléktalanság másik arca**” címmel estet szerveztünk a „Vagyunk” csoportba tömörülő hajléktalan művészek /írók , képzőművészek, zenészek/ számára.

Ezeken az esteken a korábbiakban jeles művészek /Galkó Balázs, Hobo etc/ is felléptek, emelve az események presztízsét.

Ezúttal a nemrég elhunyt kiváló kollégánk és barátunk Vallai Péter vállalta a fellépést és olvasott fel több szerző műveiből.

1. **RS9 +**

2012-ben jelentőset léptünk előre azzal a **bővítési tervünkkel**, amely az anyaszínházzal szemközt lévő, 92 nm2-es volt MÉH üzlet kulturális térré alakítását jelenti és a jövőben az RS9 + nevet viseli majd.



Az a tapasztalatunk, hogy újra erős igény mutatkozik az egyestés, kvázi improvizatív kulturális események iránt.

Ebből a tapasztalásból kiindulva tervezzük új helyünk, **„szalonunk”** megalakítását, ahol kis színházi produkciókat, kamarakoncerteket, kiállításokat, könyvbemutatókat, civil eseményeket, szakmai beszélgetéseket etc. tervezünk tartani és itt szeretnénk folytatni oktatási programunkat is.

A 2012-es évben sikerült az önkormányzattal kapcsolatos papírügyeket elintéznünk és elkezdtük a - főként civil - források felkutatását is. Így minden reményünk megvan arra, hogy 2013 tavaszán megnyithatjuk új játszóhelyünket.

1. **A 2012-es év számokban**

2012-ben **7** bemutatót tartottunk, ebből **2** saját-,**1** munka, **2** koprodukciós- és **2** vendégbemutató volt.

Összes előadásaink száma **105**, ebből saját előadás **62**.

Igazolt nézőszámunk **5042 fő** volt.